Die beste kunsie om dié sterk voorkoms vir jou oë te laat werk is om jou waterlyn met ’n bruin of brons omlyner te omlyn. Dit sal die strakheid van die swart teen die wit van jou oë versag.
Wend dan swart oogomlyner net onder jou waterlyn aan en klad dit ’n bietjie met die agterkant van jou potlood, ’n wattestokkie of jou pinkie.
Net soos met die grunge-voorkoms kan jy ’n brons of bruin om­lyner aan jou waterlyn aanwend om te keer dat jou oë uitgewas lyk.
Anders as die twee ander voorkomste is die geheim vir helder omlyner om dit onder jou waterlyn aan te wend en met ’n ligte laag maskara te kombineer.
Wend ’n wit omlyner van albei hoeke van jou oë inwaarts aan en laat ’n ruimte in die middel waar die omlyners veronderstel is om bymekaar te kom vir ’n eenvoudige maar gewaagde voorkoms.